La 20 aprilie 1999, în timpul războiului din Kosovo, Brovina a fost răpită de opt paramilitari mascați din Serbia din casa în care locuia și a fost dusă cu un automobil într-o destinație inițial necunoscută. Ea a fost dusă în captivitate în Serbia, când forțele NATO au preluat capitala, iar trupele sârbe s-au retras din țară. Primele știri despre răpirea ei au apărut la data de 24 aprilie 1999, când fiul ei a reușit să contacteze asociația internațională a scriitorilor, PEN, cu un apel urgent ca știrea răpirii ei să fie făcută cunoscută cât mai repede posibil. Ea a fost transferată într-o închisoare sârbă din Požarevac și, în prima ei lună de detenție, a fost supusă la mai mult de 200 de ore de interogatoriu în 18 sesiuni separate, de obicei între orele 7:00 și 17:00. La 9 decembrie 1999, a fost acuzată de „activități teroriste” în temeiul articolului 136 din Codul Penal iugoslav. A petrecut un an și jumătate în închisorile sârbe înainte de a fi eliberată ca urmare a presiunii internaționale.